stanford-oval/wikipedia huggingface dataset:
ג'ון האתורן הול
ביוגרפיה

ג'ון האתורן הול נולד בבריטניה בשנת 1894. למד באוניברסיטת אוקספורד. בעת מלחמת העולם הראשונה שירת בצבא הבריטי בחזית אירופה. בשנת 1919 החל לשרת במשרד האוצר של המינהל האזרחי במצרים, שהייתה נתונה אותה עת בתהליך לקראת עצמאותה מבריטניה.
בשנת 1922, כשהוכרזה עצמאות חלקית למצרים כפרוטקטוראט בריטי, המשיך בכהונתו זו ומילא אותה עד לשנת 1931, אז שב לבריטניה ומילא תפקיד של עוזר השר במשרד המושבות.
בשנת 1933 נתמנה הול לתפקיד המזכיר הראשי של ממשלת המנדט הבריטי בארץ ישראל. הוא הגיע לארץ ב-17 באוגוסט 1933 ומיד יצא לירושלים והחל למלא את תפקידו.
בראשית תקופת כהונתו של הול בארץ ישראל הופר השקט ששרר בארץ מאז תום מאורעות תרפ"ט: ב-29 באוקטובר 1933 נערכו הפגנות ביפו, בחיפה ובשכם. ההפגנות הפכו למהומות שדוכאו בכוח על ידי שלטונות המנדט. המהומות פרצו כמחאה נגד שלטון המנדט בשל גל העלייה לארץ של יהודי גרמניה, לאחר עליית הנאצים לשלטון, שהיווה את ראשיתה של העלייה החמישית, אך במהומות אלו שכונו בפי אנשי היישוב "מאורעות אוקטובר 1933", לא היה היישוב היהודי מעורב. לא חלפו אלא שנתיים ומחצה, ובאפריל 1936 פרץ המרד הערבי הגדול, אשר בניגוד לתרפ"א ותרפ"ט, היה מכוון לא רק נגד היישוב היהודי, אלא היה מרד מזוין נגד שלטונות המנדט. המרד נמשך שלוש שנים עד לשנת 1939, ובפי אנשי היישוב קיבל את השם "מאורעות תרצ"ו – תרצ"ט". ממשלת המנדט פעלה בתקיפות נגד המרד. בקיץ 1936 הרסו הבריטים מאות אחדות של בתים בעיר העתיקה של יפו, שהיוו סבך של סמטאות צרות וצפופות, אשר שימשו כעמדות לירי וליידוי אבנים והקשו על תנועת כוחות הצבא. במבצע זה, שכונה מבצע עוגן, פונו אלפים מתושבי הבתים שנהרסו.
הול כיהן בארץ ישראל רק במחצית הראשונה של תקופת המרד. המזכיר הראשי שכיהן בארץ אחריו, החל מאפריל 1937, ויליאם דניס באטרשיל הוא שהיה כבר אחראי לפעולות הדרסטיות יותר של דיכוי המרד, כמאסר חברי הוועד הערבי העליון, פירוקו של הוועד והגליית מנהיגי הערבים לאיי סיישל.
הול סיים את תפקידו בארץ ישראל בשנת 1937 ועזב את הארץ ב-16 במאי באותה שנה. מאוקטובר 1937 עד לשנת 1940 כיהן הול כמושל המושבה זנזיבר. בשנת 1940 נתמנה הול לתפקיד המושל והמפקד הכללי של הצבא הבריטי במושבה עדן ומילא תפקיד זה עד לשנת 1941. בשנת 1942 נתמנה הול לתפקיד המושל והמפקד הכללי של הצבא הבריטי במושבה אוגנדה. היה זה תפקידו האחרון בשירות הקולוניאלי והוא החזיק בו תשע שנים עד לשנת 1951, עת פרש משירות הממלכה. לאחר פרישתו שימש דירקטור בבנק מידלנד (Midland Bank).
ג'ון האתורן הול נפטר בשנת 1979.
הערות שוליים

↑  עשרים שנה לשלטון אזרחי בארץ, הצופה, 16 בספטמבר 1940
| --- | --- |
בקרת זהויות :  ISNI: 0000 0003 9629 4033  NTA: 340417005  VIAF: 291157332   WorldCat (עם VIAF): 291157332
ג'האנסי

| --- | --- |

 מדינה:  הודו הודו
 מדינה:  אוטר פרדש
 תאריך ייסוד:  1613 
 גובה:  285 מטרים
 אוכלוסייה:  ‏
  ‑ בעיר:  507,000 (2011)
 קואורדינטות:  25°26′55″N 78°34′11″E﻿ / ﻿25.44862°N 78.56962°E﻿ / 25.44862; 78.56962 
 http://www.jhansi.nic.in
  מפת מיקום  מפה מפורטת   (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיג'האנסי(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיג'האנסי  he tabBackground:;tabBorder:#aaa;defaultTab:0;
 
ג'האנסי (בהינדי: ‏झाँसीקובץ:Jhansi.ogg‏Ⓘ‏; באורדו: جھانسی; באנגלית: Jhansi) היא עיר היסטורית בהודו אשר ממוקמת במחוז ג'האנסי שבדרום מערב מדינת אוטר פרדש. מספר התושבים בעיר היה 505,693 נכון ל-2011. ג'האנסי ממוקמת בגובה 285 מטר מעל פני הים. העיר של ימינו היא שוק חקלאי שנמצא בצומת דרכים ורכבות מרכזי.
העיר, המוקפת חומה, התרחבה סביב מצודה שנבנתה בשנת 1613. האזור כולו נרכש על ידי הבריטים בשנת 1853.
דפוסי אקלים

עונת החורף בג'האנסי משכה מסביבות אוקטובר עד סוף פברואר, עונת האביב נמשכת מסוף פברואר ועד אפריל, ועונת הקיץ נמשכת מאפריל עד סוף יוני. עונת המונסון מתחילה לרוב בשבוע השלישי של יוני (אם כי זה משתנה מעט משנה לשנה) ומסתיימת לרוב בשבוע האחרון של ספטמבר. ממוצע הגשמים עבור העיר הוא כ-900 מ"מ בשנה אשר יורדים כמעט אך ורק במהלך שלושה וחצי החודשים של המונסון. בעוד שבקיץ ישנם טמפרטורות גבוהות במיוחד (עד 47 מעלות צלזיוס במהלך מאי), בחורף הטמפרטורות יכולות להגיע ל־0–1 מעלות צלזיוס.
הערות שוליים

↑  ג'האנסי, באתר אנציקלופדיה בריטניקה (באנגלית)
| --- | --- |
בקרת זהויות :  NLI: 987007565172305171  GND: 4235652-0  LCCN: n89181095  VIAF: 138497346   WorldCat (עם VIAF): 138497346 
ערך זה הוא קצרמרבנושא יישובים בהודו. אתם מוזמנים לתרום לוויקיפדיה ו.
בתי הורנשטיין

| --- | --- |

חצר בתי הורנשטיין, משמאל - בניין הישיבה
 מידע
 עיר:  ירושלים 
 תאריך ייסוד:  1908 
 על שם:  דובער הכהן הורנשטיין
 קואורדינטות:  31°47′16″N 35°13′03″E﻿ / ﻿31.787748789317°N 35.217426415608°E﻿ / 31.787748789317; 35.217426415608
  (למפת ירושלים מוגדלת) בתי הורנשטיין(למפת ירושלים רגילה) בתי הורנשטיין(למפת הרי ירושלים רגילה) בתי הורנשטיין(למפת הרי ירושלים מוגדלת) בתי הורנשטיין
 
ידיעה על חנוכת השכונה, החבצלת 1910
חצר בתי הורנשטיין
בתי הורנשטיין (כתיב אחר מקובל "בתי אורנשטיין") היא שכונת חצר חרדית בירושלים, בין שכונת אחווה וזיכרון משה, ליד כיכר השבת.
היסטוריה

השכונה נוסדה בשנת ה'תרס"ח (1908). היא נקראת על שם הרב דובער הכהן הורנשטיין (נפטר ב-1918) שתרם את הכסף לשכונה עבור חסידים עניים מכולל ווהלין. הוא לא היה אדם עשיר ולמעשה תרם את כל הונו למטרת קניית המגרש והקמת השכונה.
השכונה מורכבת משתי חצרות, "הגבוהה" בדרום-מזרח ו"הנמוכה" בצפון-מערב. הכניסה אל השכונה היא דרך שער בכיכר השבת הפונה אל "החצר הגבוהה" התחומה מדרום על ידי המבנה הגדול של הישיבה ובית המדרש של חסידות בויאן וחסידות באבוב ודרך סמטת-מדרגות בין בניין הישיבה לבין שכונת אחוה. החצר הנמוכה גובלת בבניין ישיבת חיי עולם המהווה את גבול שכונת אחווה. החצרות רחבות-ידיים יחסית, גדלים סביבן מספר עצים ושיחים (כהגנה על צנעת הפרט) והבתים שסביבן חד-קומתיים ומקנים תחושה כפרית, מראה יוצא דופן בצפיפות השוררת בסמוך, בריכוזים החרדיים במרכז ירושלים.
הבתים והקרקע הם נכס השייך לכולל, כל הדיירים הם חסידים חברי הכולל ומשלמים שכר דירה. ההכנסות משכר הדירה מוקדשות בחלקן לתחזוקה שוטפת של הנכסים ובחלקן לקרן עבור כלות וחתנים עניים.
בשכונה קיים מראשיתה מקוה גדול שהיה למקוה המרכזי לסביבה, הכולל גם מקוה לטבילת כלים. הרב משה צבי נריה סיפר שהחזן המפורסם יוסל'ה רוזנבלט טבל במקוה זה בביקורו בארץ.
בשכונה גרו, בין היתר, צאצאי ניסן ב"ק ובהם האמן יצחק ב"ק, בני משפחת טפרברג (מיקבי אפרת) וחכמים רבים.
לקריאה נוספת

שבתי זכריה, שכונות בירושלים : א. שכונת "אחוה", ב. "בתי הורנשטיין" של "כולל ווהלין"(הקישור אינו פעיל), ירושלים, תשס"ד 2004
יהושע בן אריה, ירושלים מחוץ לחומות, העיר החדשה, ירושלים תשמ"ח עמוד 297
יצחק שפירא, ירושלים מחוץ לחומות ירושלים תש"ח עמוד 85
דוד קרויאנקר, אדריכלות בירושלים תקופות וסגנונות - שכונות ומבני ציבור יהודיים מחוץ לחומות 1860 - 1914, ירושלים 1983 עמודים 19, 27, 30
הערות שוליים

↑  תפילת השבת האחרונה של יוסל'ה רוזנבלט ז"ל
| שכונות חרדיות בירושלים |
| --- | --- | --- |
| תחילת היציאה מהחומות, לפני 1890 | בית ישראל • בתי ויטנברג • מאה שערים |  |
| בנייה בתקופה הטורקית, מ-1890 | בתי אונגרין • בתי הורנשטיין • בתי ורשה • בתי נייטין • בתי ברוידא • בתי ראנד • כנסת ישראל • זיכרון משה (התחרדה) • חצר שטרויס • שכונת אחווה (התחרדה) • גבעת שאול (התחרדה) • כרם אברהם (התחרדה) • שערי חסד • רוחמה |  |
| בנייה במנדט הבריטי | בתי מונקאטש • גאולה • מחניים • סנהדריה • שיכון פאג"י • תל ארזה (התחרדה) • בית וגן (התחרדה) • מקור ברוך (התחרדה) |  |
| בנייה ישראלית לפני מלחמת ששת הימים | קריית אונסדורף • קריית מטרסדורף • קריית צאנז • קריית שומרי אמונים • שיכון חב"ד • שמואל הנביא (התחרדה) • כרם • רוממה (התחרדה) |  |
| בנייה ישראלית אחרי מלחמת ששת הימים | גבעת משה • הר נוף • קריית איתרי • סנהדריה המורחבת • נוה יעקב מזרח • עזרת תורה • קריית בעלז • רמת אשכול (התחרדה) • רמות פולין • רמת שלמה • רמות אלון (התחרדה)  |  |
שכונות ירושלים
| --- | --- |
בקרת זהויות :  NLI: 987007493938705171
גאוות יחידה

גאוות יחידה הוא ביטוי בז'רגון צבאי המתאר מצב תפיסתי בו חברי יחידה חשים את עצמם בעלי ערך מוסף בולט על פני עמיתיהם.
בהשאלה משמש הביטוי להגדרת צוות, ארגון או קבוצת אנשים אשר תופסים את עצמם כמיוחדים ובעלי ערך מוסף משותף בולט על סביבתם.
ייחודיות חיובית

אחת מהנחות היסוד בתאוריית הזהות החברתית היא שהיחידים שואפים במהותם להשיג ייחודיות חיובית. כלומר, היחידים "חותרים למושג עצמי חיובי". כיוון שהיחידים מוגדרים במידת מה על ידי זהויותיהם החברתיות, טוענת התאוריה ש"אינדיבידואלים חותרים להשיג או לשמר זהות חברתית חיובית". עם זאת, טבעה המדויק של חתירה זו לתפיסה עצמית חיובית עומד לדיון.
גם הרצף הבין־אישי-בין־קבוצתי וגם הנחת הייחודיות החיובית נובעים ממסקנות מחקרים בפרדיגמת הקבוצה המינימלית (MGP). בפרט, נמצא שתחת תנאים מסוימים האדם יאשר הפצת משאבים שתמקסם את ייחודיותה של הקבוצה אליה הוא משתייך מול קבוצת האחר, אפילו במחיר העדפותיו ורצונותיו הפרטיים.
בניית גאוות יחידה

לצורך בניית גאוות יחידה יש צורך בהגדרה ברורה של ערך מוסף משמעותי שייצור חוויית התעלות על המציאות הקיימת, בניית אמון של חברי היחידה בערך זה והבדלה של חברי הקבוצה מהסביבה באמצעות מיתוג הכולל סמלים ייחודיים.
לגאוות היחידה יש תפקיד חשוב ביצירת מורשת קרב ובהעלאת מורל הלוחמים.
ראו גם

סנוביזם
עגה צה"לית
ערך זה הוא קצרמרבנושא צבא. אתם מוזמנים לתרום לוויקיפדיה ו.
ג'ון הארווי קלוג

| --- | --- |

 לידה:  26 בפברואר 1852 טיירון, ארצות הברית 
 פטירה:  14 בדצמבר 1943 (בגיל 91) באטל קריק, ארצות הברית 
 ענף מדעי:  רפואה אלטרנטיבית, תזונה אנושית, רפואה, רפואה הוליסטית 
 מקום מגורים:  ארצות הברית
 מקום קבורה:  Oak Hill Cemetery 
 עיסוק:  רופא
 מקום לימודים:  אוניברסיטת ניו יורק  בית הספר לרפואה של אוניברסיטת ניו יורק  בית החולים בלוויו  אוניברסיטת מזרח מישיגן 
 פרסים והוקרה:  היכל התהילה הלאומי לממציאים (2006) 
 בן או בת זוג:  אלה קלוג 
 הערות:  ביחד עם אחיו יסד את חברת קלוגס
 תרומות עיקריות
 קורנפלקס
 חתימה:   
 
ג'ון הארווי קלוג (באנגלית: John Harvey Kellogg; ‏26 בפברואר 1852 - 14 בדצמבר 1943) רופא אמריקאי, תזונאי, ממציא ואיש עסקים, מנהל בית הבראה הוליסטי, שהתמקד במיוחד בתזונה, חוקנים והתעמלות. היה צמחוני נלהב, והוא ידוע במיוחד כממציא הקורנפלקס, יחד עם אחיו, ויל קית' קלוג (אנ')
חייו

קלוג סיים את לימודי הרפואה באוניברסיטת מישיגן ב-1875 ונישא לאלה ארווילה איטון ב-1879. לקלוג לא היו ילדים מכיוון שהאמין שיחסי מין אינם בריאים, אך גידל יותר מ־40 ילדים שלא היו ילדיו הביולוגיים, ואימץ באופן רשמי שבעה מהם.
קלוג זכה לפרסום כמנהל בית ההבראה בבאטל קריק. הוא התנגד לניתוחים והאמין כי הדרך הנכונה היא לשפר את אורח החיים על פי דעותיו הרפואיות שכללו בין היתר התעמלות, צמחונות, חוקן לעיתים קרובות, הינזרות ממין והיצמדות לדיאטה מפורטת שפיתח. כחלק מאותה דיאטה, קלוג פיתח לראשונה, ביחד עם אחיו, את הקורנפלקס. בעקבות מריבה עם אחיו, פתח האחרון מפעל משלו לייצור קורנפלקס שמוכר כיום כ"קלוגס". מטופל של קלוג, צ'ארלס ויליאם פוסט, פתח לאחר מכן מפעל מתחרה בשם "פוסט".
קלוג הציג חידושים רפואיים רבים ורשם מספר פטנטים על אמצעים רפואיים שפיתח. למרות התנגדותו לניתוחים, קלוג תמך באופן נלהב במילה כהליך רפואי מונע מחלות ולהפסקת אוננות, במקרה שאמצעים אחרים נכשלו. הוא המליץ לבצע את המילה ללא הרדמה. כדי למנוע אוננות של בנות, קלוג הציע שני פתרונות רפואיים: לכרות את הדגדגן (Clitoridectomy) או לשפוך עליו חומצה. ניתוחים דומים שבוצעו מסיבות רפואיות שונות היו מקובלים בסוף המאה ה-19, וקלוג ביצע פעולות אלו גם בעצמו.
הערות שוליים

↑  Gollaher, David (ספט'–נוב' 1994). "From ritual to science: the medical transformation of circumcision in America". Journal of Social History. 28 (1): 5–36. {{cite journal}}:  (עזרה)
↑  John Harvey Kellogg's Legacy of Cereal, Sociopathy, and Sexual Mutilation, באתר Jezebel ‏24 במאי 2016 (באנגלית)
| --- | --- |
בקרת זהויות :  NLI: 987007263633405171  PLWABN: 9812744559105606  BIBSYS: 90859010  BnF: cb162617629 (data)  CiNii: DA08941330  GND: 119140233  ISNI: 0000 0000 8343 906X  LCCN: n50060957  LNB: 000081811  NDL: 00514237  NKC: ola2017943523  NLA: 35363689  NTA: 139278311  SELIBR: 319523  SNAC: w6wm1gwx  SUDOC: 102074038  Trove: 926327  VcBA: 495/809  VIAF: 57418490   WorldCat (עם VIAF): 57418490
ברקין מאייר

| --- | --- |
מאייר בכנס קומיק-קון, 2011
מאייר בכנס קומיק-קון, 2011
 לידה:  7 במאי 1974 (בן 50) מיניאפוליס, מינסוטה, ארצות הברית
 מדינה:  ארצות הברית ארצות הברית
 תקופת הפעילות:  מ-1986
 מקום לימודים:  תיכון בוורלי הילס 
 בן או בת זוג:  דברה קפלן (2001–2012) 
 פרופיל ב-IMDb
 
ברקין ארין מאייר (באנגלית: Breckin Erin Meyer; נולד ב-7 במאי 1974) הוא שחקן, מפיק, כותב ומתופף אמריקאי.
ביוגרפיה

מאייר נולד במיניאפוליס, מינסוטה שבארצות הברית, למשפחה נוצרית ממוצא גרמני, בריטי וצרפתי. בילדותו התגורר במדינות שונות כגון קליפורניה, טקסס, וירג'יניה המערבית וניו ג'רזי. לו אח גדול בשם פרנק ואח צעיר בשם אדם. הוא למד בתיכון בוורלי הילס, לצידה של דרו ברימור.
קריירה

פריצתו של מאייר הייתה תפקידו בסרט קלולס משנת 1995. לאחר מכן הופיע בסרטים כמו "הכישוף" ו"הבריחה מלוס אנג'לס". ב-1997 שיחק בסרט "פרפונטיין" ("עד קצה היכולת") לצדו של השחקן ג'ארד לטו. שנה לאחר מכן הופיע בסרט "מועדון 54" שמספר על ההתרחשויות במועדון הפופולרי משנות השבעים סטודיו 54 לצדם של סלמה הייק וראיין פיליפה. במציאות מאייר חבר טוב של ראיין פליפה והשניים, ביחד עם סת' גרין, חולקים חברת הפקות משותפת.
בשנת 1999 שיחק בסרט "המקור" לצדו של אל פצ'ינו. בשנת 2000 שיחק תפקיד מרכזי בסרט "רוד טריפ" של הבמאי טוד פיליפס. בסרט הוא שיחק לצד השחקנית איימי סמארט לצידה שיחק גם בשנת 2001 בסרט "מיליונר מי שגומר ראשון". בנוסף באותה שנה הוא שיחק בסרט "קייט וליאופולד". בשנת 2004 השתתף בסרט "גארפילד: הסרט" ושנתיים לאחר מכן שוב השתתף בסרט ההמשך. בשנת 2005 שיחק בקומדיה "ריבאונד". ב-2007, כיכב בסרט "המדינה הכחולה" לצידה של אנה פקווין.
בשנת 2009 כיכב בסרט "אקסיות לכל הרוחות" לצדו של מתיו מקונוהיי.
בשנים 2011–2014 כיכב מאייר בסדרה "פרנקלין ובאש" בתפקיד ג'רארד פרנקלין לצידו של מארק פול גוסלאר. בשנים 2012–2014, שודרה הסדרה "גברים בעבודה" בכיכובו של דני מסטרסון, אותה כתב והפיק מאייר.
ב-2019 כיכב בסרט הדרמה-הקומי "Changeland", לצד סת' גרין.
חיים אישיים

בשנים 2001–2014 היה נשוי לתסריטאית ובמאית הסרטים דברה קפלן (אנ'), ולהם שתי בנות משותפות. מאז 2017 הוא בזוגיות עם השחקנית לינזי גודפרי (אנ').
פילמוגרפיה > קולנוע

1991: פרדי מת: הסיוט האחרון
1995: קלולס
1996: הכישוף
1996: הבריחה מלוס אנג'לס
1997: פרפונטיין (עד קצה היכולת)
1998: לא יכולים להתאפק
1998: מועדון 54
1999: גו
1999: המקור (סרט, 1999)
1999: אורות אחוריים דועכים
2000: רוד טריפ
2001: ג'וזי והפוסיקאטס
2001: מיליונר מי שגומר ראשון
2001: קייט וליאופולד
2002 - פינוקיו (דיבוב)
2004: גארפילד: הסרט
2005: ריבאונד
2005: החיפושית בהילוך גבוה
2006: גארפילד 2
2006: קפאין
2008: Stag Night
2008: יחסים משותפים
2009: אקסיות לכל הרוחות
2019: שינוי הקרקע
2020: המסע של ורוניקה
2021: Happily
2021: The Enormity of Life
פילמוגרפיה > טלוויזיה

1988: שנות הקסם
1997-2009: המלך היל
2001-2002: בתוך שוורץ
2003-2004: משפחת קלי
2005-הווה: רובוט צ'יקן
2008: האוס
2008: גיבורים
2008: פיניאס ופרב
2011-הווה: פרנקלין ובאש
2012-הווה: גברים בעבודה
2015-2017: סופרמנשן (דיבוב)
2019: התיקון
מאייר, 2007
ג'נסיס מוטורס

| --- | --- |


 נתונים כלליים
 סוג:  חברת בת
 מייסדים:  יונדאי מוטור
 תקופת הפעילות:  2015–הווה (כ־9 שנים)
 חברת אם:  יונדאי מוטור
 מיקום המטה:  קוריאה הדרומית סיאול, קוריאה הדרומית
 ענפי תעשייה:  תעשיית הרכב
 מוצרים עיקריים:  רכבי יוקרה
 מנכ"ל:  וון הי לי
  
 www.genesis.com
ג'נסיס מוטורס (באנגלית: Genesis Motors) היא יצרנית רכבי יוקרה דרום קוריאנית, הפועלת תחת יצרנית הרכב הדרום קוריאנית "יונדאי".
היסטוריה

לוק דונקרוולקה, ששימש בעבר כמנהל העיצוב של המותגים בנטלי, למבורגיני ואאודי מקבוצת פולקסווגן מונה להוביל את המותג ג'נסיס החל משנת 2016 ועובד מאז עם מעצב הראשי של קיה מקבוצת יונדאי, פיטר שרייר.
יונדאי הציגה את הג'נסיס קונספט בחודש מרץ 2007 כ"פרשנות מתקדמת למכוניות הספורט-סדאן המודרניות שלהן הנעה אחורית". הרעיון להשקת הג'נסיס עלה ב-2003. עיצוב גוף הרכב ארך שלוש שנים ועלותו הכוללת של הפרויקט הייתה כחצי מיליארד דולר על פני תקופה של כ-23 חודשים. מבחני האמינות נמשכו 800,000 מיילים. היונדאי ג'נסיס (שמותגה מחדש עם השקת המותג כג'נסיס G80) הוצגה ב-2008 בתערוכת הרכב הבינלאומית של צפון אמריקה. ב-4 בנובמבר 2015 נפרדה ג'נסיס מיונדאי ופועלת עצמאית מאז.
עד סוף שנת 2015 השיקה ג'נסיס שני דגמי סדאן - יונדאי ג'נסיס מותגה מחדש כ-ג'נסיס G80 והיונדאי אקווס מותגה מחדש כ-ג'נסיס G90 (בקוריאה נקראת EQ900). כמו כן השיקה החברה גרסת ספורט ל-G80.
במאי 2021 הכריזה החברה על מכירת חצי מיליון (500,000) כלי רכב.
ב-2 בספטמבר 2021 הודיעה ג'נסיס כי כחלק מהמעבר לרכב חשמלי של רוב יצרני הרכב גם אנחנו משנת 2025 נציג רק רכבים חשמליים.
דגמים

G70 - מנהלים. כחלק מרעיון הקמת המותג ג'נסיס, ה-G70 מציעה איכות, עיצוב ואבזור שמאפשרים לה להתחרות ברכבים כגון מרצדס C-קלאס ואאודי A4. היא מונעת על ידי הגלגלים האחוריים או בהנעה כפולה כאופציה, אותם מפעיל היצע מנועים (המוכר מהקיה סטינגר GT) הכולל מנוע טורבו-דיזל בנפח 2.2 ל' (201 כ"ס), 2.0 ל' טורבו-בנזין (255 כ"ס) או 3.3 ל' V6 טווין-טורבו-בנזין (365 כ"ס), ובגרסת ספורט זו, נתון התאוצה מ-0–100 קמ"ש עומד על 4.7 שניות - זמן השקול לזה של האאודי S4. במאי 2021 - הG70 הושקה בישראל באופן רשמי.
G80 - מנהלים, הושקה בשנת 2016 ובשנת 2020 הושק הדור השני. ב-2021 הכריזה החברה על דגם חשמלי Electrified G80
G90 - מנהלים, הושקה בשנת 2015 ובשנת 2018 עברה מתיחת פנים.
GV70 - קרוסאובר יוקרתי הושק בשנת 2020.
GV80 - קרוסאובר יוקרתי הושק בשנת 2020.
GV60 - קרוסאובר יוקרתי וחשמלי הראשון של החברה, נחשף ב-19 באוגוסט 2021.
בישראל

ג'נסיס מוטורס משווקת בישראל על ידי יבואנית הרכב כלמוביל מפברואר 2021 (למעט דגם אחד שהגיע ב-2020). כל רכבי ג'נסיס למעט ה-G90 משווקים בישראל. במרץ 2022 סיכמה ג'נסיס את שנת המכירות הראשונה שלה (פברואר 2021 - מרץ 2022) בישראל עם 520 מסירות.
להלן נתוני המכירות של ג'נסיס בישראל:
| שנה | מכירות | מיקום כללי |
| --- | --- | --- |
| 2021 | 333 | 36 |
| 2020 | 1 | 50 |
הערות שוליים

↑  Actualité automobile, Turbo.fr (בצרפתית)
↑  Mark Lelinwalla, Hyundai Turning Genesis Into Own Luxury Brand, Tech Times, ‏2015-11-05 (באנגלית)
↑  Parikh, Sagar. "Peter Schreyer speaks on Genesis G90, brand's design philosophy". steeringnews.com. אורכב מ-המקור ב-2015-11-24. נבדק ב-24 בנובמבר 2015. {{cite web}}:  (עזרה)
↑  "Hyundai to Unveil Concept Genesis Premium Sports Sedan" (הודעה לעיתונות). PR Newswire. 26 במרץ 2007. נבדק ב-12 בספטמבר 2008. {{cite press release}}:  (עזרה)
↑  Jonathon Ramsey (17 ביוני 2008). "Let there be technology: What's under Hyundai's new Genesis sedan". Autoblog.com. {{cite web}}:  (עזרה)
↑  "Hyundai Unveils Genesis Premium Sports Sedan". Hyundai. 13 בינואר 2008. נבדק ב-24 בנובמבר 2015. {{cite news}}:  (עזרה)
↑  ג'נסיס: חטיבת יוקרה עצמאית, באתר www.auto1.co.il
↑  Kim, Sohee (4 נוב' 2015). "Hyundai launches Genesis premium car brand in bid to end profit skid". Reuters. נבדק ב-5 בנובמבר 2015. {{cite news}}:  (עזרה)
↑  "Hyundai spins off Genesis luxury brand, promises six new models by 2020 - CNET". CNET. נבדק ב-2015-11-05.
↑  אבן דרך: ג'נסיס מדווחת על מכירות של 500,000 רכבים, באתר קארטיוב, ‏13 במאי 2021
↑  cartube, ג'נסיס: משנת 2025 נציג רכבים חדשים חשמליים בלבד - cartube, באתר www.cartube.co.il
↑  cartube, ג'נסיס מסכמת שנת פעילות ראשונה בישראל עם 520 מסירות - cartube, באתר www.cartube.co.il
↑  cartube, מסירות רכב חדש בישראל: סיכום 2021 - cartube, באתר www.cartube.co.il
↑  cartube, מסירות רכב חדש בישראל: סיכום 2020 - cartube, באתר www.cartube.co.il
| ג'נסיס מוטורס |
| --- | --- | --- |
| אישיים | וון הי לי - מנכ"ל החברה |  |
| כלי רכב נוכחיים | ג'נסיס G70 • ג'נסיס G80 • ג'נסיס G90 • ג'נסיס GV80 • ג'נסיס GV70 • ג'נסיס GV60 |  |
| אחר | יונדאי מוטור (חברת האם ומייסדת החברה) |  |
גאולה!

| --- | --- |

 בימוי:  בריאן דנלי 
 הופק בידי:  מייקל אוהובן, מייקל סטייפ, סנדי סטרן, ויליאם וינס 
 תסריט:  בריאן דנלי 
 עריכה:  פמלה מרטין 
 שחקנים ראשיים:  ג'נה מאלון צ'אד פאוסט מרי-לואיז פרקר ואלרי ברטינלי אהרון דאגלס Nicki Clyne מרטין דונובן פטריק פיוגיט מנדי מור הת'ר מטרזו מקולי קאלקין אווה אמורי קט טורטון 
 מוזיקה:  כריסטוף בק 
 צילום:  בובי בוקובסקי 
 מדינה:  ארצות הברית, קנדה 
 חברת הפקה:  יונייטד ארטיסטס 
 חברה מפיצה:  יונייטד ארטיסטס, נטפליקס, וודו 
 שיטת הפצה:  וידאו על פי דרישה 
 הקרנת בכורה:  21 בינואר 2004 
 משך הקרנה:  93 דק' 
 שפת הסרט:  אנגלית 
 סוגה:  דרמה קומית, סרט להט"בי, סיפור התבגרות, סרט נעורים, סרט דרמה 
 הכנסות באתר מוג'ו:   saved
 www.savedmovie.com
 דף הסרט ב־IMDb
 
גאולה! (באנגלית: !Saved) הוא סרט קומדיה לנוער שיצא לאקרנים בשנת 2004. הסרט עוסק בשאלות הקשורות לדת הנוצרית בעידן המודרני כמו הומוסקסואליות, גירושים, והריון בלתי רצוי. במאי הסרט הוא בריאן דנלי, והכותבים הם בריאן דנלי ומיקל אורבן. בסרט מככבים מנדי מור, מקולי קאלקין, מרי-לואיז פרקר וג'נה מאלון.
עלילה

מרי (ג'נה מאלון) היא נוצרייה-בפטיסטית אדוקה, לומדת בבית ספר דתי, פופולרית וחברותית. כאשר מסתבר לה שבן זוגה דין הוא הומוסקסואל, היא מחליטה לנסות "להצילו" באמצעות קיום יחסי מין. היא נכנסת להריון. כשהוריו של דין מגלים שהוא הומוסקסואל הם שולחים אותו למוסד שם יעבור טיפול המרה. מרי שבורת הלב לא מצליחה להבין מה השתבש. הילרי פיי (מנדי מור) חברתה הטובה בוגדת באמונה ומספרת לכל בית הספר על כך שדין הומוסקסואל. מרי מתחברת לקסנדרה, הנערה היחידה בבית הספר שהיא יהודייה, ולבן זוגה, רולנד (מקולי קאלקין) שהוא אחיה של הילרי פיי, ונמצא בכיסא גלגלים. השניים עוזרים לה להסתיר את ההריון. אמה (מרי-לואיז פרקר) לא מבחינה בכך כיוון שמנהלת רומן עם סקיפ, הכומר של בית הספר. סקיפ נשוי אך חי פרוד מאשתו ומסרב להתגרש ממנה פורמלית.
בינתיים הילרי פיי לא מצליחה להבין את השינוי שמרי עוברת, ומתחילה לנהוג כלפיה באכזריות. היא מנסה לערוך לה "גירוש שדים" ולועגת לה על כך שהשמינה. המאבק בין מרי וקסנדרה להילרי פיי מחריף. הילרי פיי בצעד נואש משחיתה את בית הספר עם גרפיטי של קללות, ומפלילה את מרי וקסנדרה. במהלך החיפוש בלוקרים של השתיים מתגלים תמונות אולטרה סאונד של התינוק של מרי וכך מתגלה שהיא בהריון. סקיפ טוען שההריון של מרי הוא עונש על כך שבגד באשתו, ונפרד מאמא של מרי. מרי קסנדרה ורולנד מגיעים לטקס הסיום שלהם. שם הם מגלים שהילרי פיי היא זאת שהפלילה אותם. גם דין וחבריו מהמוסד מגיעים לציין את טקס הסיום שלהם. דין מגלה שמרי בהריון ממנו ומתרגש. סקיפ דורש מדין וחבריו לעזוב, והם מסרבים. מרי מנסה לשכנע את סקיפ, כשהיא נתקפת צירי לידה. אמה מבינה שהיא אוהבת את בתה ושזה לא משנה שהיא בהריון. הסרט מסתיים בבית החולים שם מרי מוקפת באנשים שאוהבים אותה והתינוק שלה.
הצלחה מסחרית

הסרט זכה בעיקר לביקורות חיוביות. רוב המבקרים אמרו כי הסרט מצחיק ונוגע ללב. מבקרים אף אמרו כי הוא מצליח להיות מצחיק ולגעת בנושאים לא פשוטים באותו הזמן. הביקורת השלילית ביותר על הסרט הייתה שהוא אנטי נוצרי. הסרט זכה להצלחה מסחרית. בשנת 2008 יצא המחזמר גאולה! באוף ברודוויי המבוסס על הסרט.
הערות שוליים

↑  "גאולה!", באתר ביקורות הסרטים Rotten Tomatoes (באנגלית)
↑  אד גונזלס, ביקורת סרט- מגזין סלנאט, אפריל 14 2004.
↑   "גאולה!", במסד הנתונים Box Office Mojo (באנגלית)
בשקימי פריזרן

| --- | --- |
 תאריך ייסוד:  1945
 מדינה:  קוסובו
 אולם ביתי:  סזאי סוזרי ארנה (3,500 מושבים)
 מיקום:  פריזרן
 כינוי:  קייבי בשקימי
 ליגה:  סופרליגה הקוסובורית
 נשיא:  ריני שפנדי
 מאמן:  אילמן ביאג'רה
 
בשקימי פריזרן (באלבנית Bashkimi Prizren, בסרבית унија Призрен) הוא מועדון כדורסל קוסובורי מעיר פריזרן המשתתף בסופרליגה הקוסובורית ובליגה הבלקנית. הישג השיא של המועדון הוא זכייה באליפות קוסובו ובצמד זכיות בגביע הקוסוברי.
היסטוריה

המועדון נוסד בשנת 1945 כחלק מהליגה היוגוסלבית וכמועדון המייצג את העיר פריזרן. הקבוצה שיחקה בליגות היוגוסלביות עד 1991 אז הצטרפה לסופרליגה הקוסובורית כחלק מהגרעין המייסד של הליגה בעקבות קריסת יוגוסלביה ופירוק הליגה. בעונת 2000/01 זכתה הקבוצה בגביע הקוסובורי לאחר שגברה 83:93 על קייבי פיה. בעונת 2001/02 הגיעה הקבוצה לגמר הגביע אך הפסידה בגמר לסיגל פרישטינה 73:68. בעונת 2002/03 העפילה הקבוצה בפעם השלישית ברציפות לגמר הגביע אך הפסידה פעם נוספת לסיגל פרישטינה 90:72. בעונת 2008/09 העפילה לגמר פלייאוף האליפות בליגה אך הפסידה בסדרת הגמר 2–3 לסיגל פרישטינה. בעונת 2011/12 העפילה הקבוצה לגמר הגביע בו הפסידה לסיגל פרישטינה 86:71. בעונת 2013/14 העפילה הקבוצה לגמר הגביע בו הפסידה לסיגל פרישטינה 95:65. בעונת 2016/17 העפילה הקבוצה בפעם השנייה לגמר פלייאוף האליפות אך הפסידה 1–3 בסדרת הגמר לסיגל פרישטינה בעונת 2017/18 זכתה הקבוצה לראשונה בדאבל, לאחר שזכתה לראשונה באליפות הליגה לאחר שגברה בסדרת הגמר 1–3 על סיגל פרישטינה ובנוסף זכתה בפעם השנייה בתולדותיה בגביע לאחר שגבר בגמר על סיגל פרישטינה 74:77.
היסטוריה > תארים

אליפות סופרליגה הקוסובורית (1) 2017/18
סגנית האלופה (2) 2008/09, 2016/17
גביע קוסובו (2) 2000/01, 2017/18
סגנית מחזיקת הגביע (5) 2001/02, 2002/03, 2011/12, 2013/14, 2017/18
הליגה הבלקנית (סגנית) (1) 2017/18